
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1433 

17 Οκτωβρίου 2005 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Υπερωριακή εργασία μονίμου προσωπικού ΝΑΤ για 
το χρονικό διάστημα από 01/09/2005 έως 30/09/ 


2005. 1 

Έγκριση οργανισμού Εσωτερικής Υπηρεσίας του 
Δημοτικού Παιδικού Σταθμού Δ.Δ.Βασιλικής Δή¬ 
μου Βασιλικής. 2 

Τροποποίηση συστατικής πράξης του νομικού προ¬ 
σώπου δήμου Βέροιας Ν. Ημαθίας, με την επω¬ 
νυμία «Μουσείο Εκπαίδευσης Βέροιας». 3 

Οργανισμός Εσωτερικής Υπηρεσίας του Δ' Δημοτι¬ 
κού Παιδικού Σταθμού δήμου Ανθεμίων (Δ.Δ. Επι¬ 
σκοπής) Ν. Ημαθίας. 4 

Τροποποίηση του Οργανισμού Εσωτερικής Υπηρε¬ 
σίας του Κέντρου Ανοικτής Προστασίας Ηλικιω¬ 
μένων Δήμου Νάουσας Ν. Ημαθίας. 5 


Αύξηση ανωτάτου ορίου ημερών κίνησης εκτός 
έδρας γεωτεχνικών, υπηρετούντων στη Δ/νση 
Γεωργίας της Νομαρχιακής Αυτ/σης Κέρκυρας. 6 
Αντικατάσταση μελών επιτροπής, απόδειξης της ιδι¬ 
ότητας του αγρότη και νέου αγρότη, για την πε¬ 
ριοχή ευθύνης του Επαρχείου Β. Έβρου. 7 


ΑΠΟΦΑΣΕΙΣ 

Αριθμ. 5116.04/ 22 /2005 

( 1 ) 

Υπερωριακή εργασία μονίμου προσωπικού ΝΑΤ για το 
χρονικό διάστημα από 01/09/2005 έως 30/09/2005. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη : 

1. Τις διατάξεις του άρθρου 16 του ν. 3205/2003 (ΦΕΚ 
297 Α’) «Μισθολογικές ρυθμίσεις λειτουργών και υπαλ¬ 
λήλων του Δημοσίου, ΝΠΔΔ και ΟΤΑ, μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομία, του Πυροσβεστικού και Λιμενικού Σώματος 
και άλλες συναφείς διατάξεις». 

2. Την υπ’ αριθμ. 2/72757/002/31.12.2003 εγκύκλιο του 
Υπουργείου Οικονομικών / Γ.Λ.Κ. 

3. Το υπ’ αριθμ. 71098/26.05.2005 έγγραφο του ΝΑΤ, 
με το οποίο διαβιβάσθηκαν τα πρακτικά της 28ης συ¬ 
νεδρίασης Δ.Σ./ΝΑΤ της 21.12.2004. 


4. Τις υπ’ αριθμ. 5116.04/12/05/06.07.2005 και 5116.04/19/ 
09.09.2005 αποφάσεις ΥΕΝ. 

5. Το υπ’ αριθμ. 113.405/16.09.2005 έγγραφο του ΝΑΤ, 
αποφασίζουμε: 

1. α. Την έγκριση πραγματοποίησης απογευματινής 
υπερωριακής εργασίας έντεκα χιλιάδων τετρακοσίων 
(11.400) ωρών συνολικά, με αμοιβή, για εκατόν ενενήντα 
(190) μονίμους υπαλλήλους ΝΑΥΤΙΚΟΥ ΑΠΟΜΑΧΙΚΟΥ 
ΤΑΜΕΙΟΥ (ΝΑΤ), όπου υπηρετούν συνολικά διακόσιοι 
τριάντα τέσσερις (234) υπάλληλοι, για την αντιμετώπιση 
εποχικών και εκτάκτων υπηρεσιακών αναγκών, για το 
χρονικό διάστημα από 01/09/2005 έως 30/09/2005. 

Οι άλως εξαιρετικές υπηρεσιακές ανάγκες που επι¬ 
βάλλουν την υπερωριακή απασχόληση του προσωπικού 
αυτού οφείλονται στους εξής λόγους : 

• Με τις διατάξεις του ν. 3075/2002 όπου μεταξύ 
άλλων αυξάνεται η επικουρική σύνταξη των ναυτικών 
(Κεφαλαίου Επικουρικής Ασφάλισης Ναυτικών), δόθηκε 
παράλληλα η δυνατότητα καταβολής της διαφοράς των 
καταβληθεισών κατά το τελευταίο 48μηνο εισφορών 
με τις αντίστοιχες των μισθολογίων των επιβατηγών- 
ακτοπλοϊκών πλοίων προκειμένου να αναπροσαρμοστεί 
αντίστοιχα η δικαιούμενη κύρια σύνταξη των ναυτικών. 
Η υποβολή των σχετικών αιτήσεων για αναπροσαρμογή 
των συντάξεων από 65% στο 67,5% των προσαυξημέ¬ 
νων με το επίδομα των Κυριακών βασικών μισθών των 
συλλογικών συμβάσεων εργασίας (άρθρο 13, παρ. 1(α) 
του ν. 3075/2002) αναμένεται να είναι ανάλογη των 
προηγούμενων χρόνων, δηλαδή 350 - 400, το μήνα, 
πέραν εκείνων που ήδη εκκρεμούν. 

• Με τις διατάξεις του ν. 2987/2002, συνεχίζεται η 
απαιτούμενη για την επανάληψη του ναυτικού επαγ¬ 
γέλματος διαδικασία η οποία διαμορφώνεται πλέον 
για τους υπαλλήλους του ΝΑΤ, ιδιαίτερα χρονοβόρα 
δεδομένου ότι εκτός από την οριζόμενη μείωση ή πε¬ 
ρικοπή και την επαναχορήγηση των συντάξεων, έχει 
προστεθεί η απαιτούμενη για την προσθήκη της πραγ- 
ματοποιηθείσας νέας υπηρεσίας επεξεργασία και τον 
αντίστοιχο επανυπολογισμό της δικαιούμενης σύντα¬ 
ξης. Η απαιτούμενη για την κατά τα άνω επεξεργασία, 
διαδικασία όπως είναι γνωστό με βάση τις οριζόμενες 
προϋποθέσεις και συσχετισμούς με την προηγούμενη 
δικαιούμενη σύνταξη, έχει διαμορφωθεί περισσότερο 
χρονοβόρα από αυτή που απαιτείται για τη χορήγηση 
της αρχικής σύνταξης. 

• Η ολοκλήρωση των ισολογισμών στα πλαίσια της 
Επιτροπής για τα έτη 1999 - 2001 καθώς και η έναρξη 

της Επιτροπής για το κλείσιμο των ισολογισμών των 
ΤΠΑΕΝ και ΤΠΚΠΕΝ για τα έτη 1987 έως και 2003 δημι¬ 
ουργεί την αναγκαιότητα για τις αντίστοιχες λογιστικές 
εγγραφές για τις μεταφορές, κατανομές, διαμόρφωση 
συναλλάγματος και αποδόσεις των χρηματικών διαθε¬ 
σίμων στα άλλα Ταμεία, Κεφάλαια και Λογαριασμούς. 
Τακτοποιούνται εξάλλου οι Ισολογισμοί των ιδίων χρή¬ 
σεων των α) Κεφαλαίου Ασθένειας και Ανεργίας Ναυ¬ 
τικών (Οίκου Ναύτου) η διαχείριση του Φορέα 100 του 
οποίου διενεργείται όπως είναι γνωστό, από το ΝΑΤ, 
β) Κεφαλαίου Επικουρικής Ασφάλισης Ναυτικών, γ) του 
Κλάδου Ασφάλισης Επιβατών και Οχημάτων και δ) του 
Κεφαλαίου Δυτών. 

Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) ανά υπάλληλο 
μηνιαίως. 

2. Για τη δαπάνη που θα προκύψει από την ανωτέρω 
αιτία ύψους 75.000 ευρώ περίπου, υπάρχει εγγεγραμ¬ 
μένη πίστωση στον Προϋπολογισμό έτους 2005 του 
ανωτέρω φορέα (ΚΑΕ 261). 

3. Ο αριθμός του προσωπικού που θα απασχολείται 
υπερωριακά κάθε φορά, καθώς και ο αριθμός των ωρών, 
θα εξαρτηθεί από τις πραγματικές υπηρεσιακές ανάγκες 
και θα καθοριστεί σε απόφαση του Προέδρου Δ.Σ./ΝΑΤ. 

Υπεύθυνοι για την εκτέλεση υπερωριακής εργασίας 
στο ΝΑΤ ορίζονται οι προϊστάμενοι Διευθύνσεων. 

4. Η απόφαση αυτή να δημοσιευθεί στην Εφημερίδα 
της Κυβέρνησης και ισχύει αναδρομικά ένα μήνα πριν 
τη δημοσίευσή της. 

Πειραιάς, 7 Οκτωβρίου 2005 

Ο ΥΠΟΥΡΓΟΣ 

ΜΑΝΏΛΗΣ Κ. ΚΕΦΑΛΟΓΙ'ΑΝΝΗΣ 
-♦- 

Αριθ. 11682 

( 2 ) 

Έγκριση οργανισμού Εσωτερικής Υπηρεσίας του Δη¬ 
μοτικού Παιδικού Σταθμού Δ.Δ.Βασιλικής Δήμου Βα¬ 
σιλικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Α) Τις διατάξεις : 

1. Του .2503/97(Φ.Ε.Κ.107/97 τ.Α')”Διοίκηση, Οργάνωση, 
Στελέχωση της Περιφέρειας ρύθμιση θεμάτων για την 
Τοπική Αυτοδιοίκηση και άλλες διατάξεις. 

2. Του άρθρου 12 του ν.2880/2001(Φ.Ε.Κ.9 τ.Α730.1.2001) 
“Πρόγραμμα Πολιτεία για τη μεταρρύθμιση και τον εκ¬ 
συγχρονισμό της Δημόσιας Διοίκησης και άλλες δια¬ 
τάξεις”. 

3. Των άρθρων 26,198,203 του Δ.Κ.Κ.(Π.Δ.410/95) όπως 
ισχύουν. 

4. Του άρθρου 12 του ν.1188/81,όπως αυτό αντικα- 
ταστάθηκε από τις όμοιες του άρθρου 8 παρ.5 του 
ν.2307/95. 

5. Του ν.1431/1984 (Φ.Ε.Κ.46/τ.Α7ΐ6.4.1984). 

6. Του άρθρου 26 παρ.3 του ν.2819/2000 (Φ.Ε.Κ.84/ 
τΑΊ5.3.2000). 

7. Του ν. 2190/1994 ,όπως ισχύει με τις τροποποιήσεις 
του. 

8. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

9. Των π.δ.50/2001 (Φ.Ε.Κ.39/τ Α75.3.2001), 37α/1987 
(Φ.Ε.Κ.11Α71987) και 22/1990 (Φ.Ε.Κ.τ Α71990). 


10. Του π.δ. 276/85 (Φ.Ε.Κ.102/1986 τ Α') όπως τροπο¬ 
ποιήθηκε με το π.δ.92/1989 (Φ.Ε.Κ.41/1989 τ.Α'). 

11. Τις υπ’ αριθμ. 2813/1987 (Φ.Ε.Κ.22/1987 τ Β') και 
Γ2β/5466/5.12.1988 (Φ.Ε.Κ.900/1988 τΒ') αποφάσεις των 
Υπουργών Προεδρίας της Κυβέρνησης και Υγείας Πρό¬ 
νοιας και Κοινωνικών Ασφαλίσεων. 

Β). Την υπ’ αριθμ. 4/2005 απόφαση του Διοικητικού 
Συμβουλίου του Δημοτικού Παιδικού Σταθμού Δ.Δ. Βα¬ 
σιλικής με την οποία καταρτίστηκε και ψηφίστηκε ο 
Οργανισμός Εσωτερικής Υπηρεσίας αυτού. 

Γ). Την υπ’ αριθμ. 27/2005 απόφαση του Δημοτικού 
Συμβουλίου του Δήμου Βασιλικής με την οποία παρέ¬ 
χεται η σύμφωνη γνώμη επί της ανωτέρω αποφάσεως 
του Διοικητικού Συμβουλίου. 

Δ) Την υπ’ αριθμ. 33/2005 θετική γνωμοδότηση του 
Υπηρεσιακού Συμβουλίου Προσωπικού Ο.Τ.Α.Ν.Τρικάλων, 
αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
του Δημοτικού Παιδικού Σταθμού Δ.Δ. Βασιλικής του 
Δήμου Βασιλικής ,όπως αυτός καταρτίστηκε και ψηφί¬ 
στηκε με τις ανωτέρω αναφερόμενες αποφάσεις ως 
κατωτέρω. 

Άρθρο 1 

ΣΥΓΚΡΟΤΗΣΗ ΥΠΗΡΕΣΙΩΝ 
Τις Υπηρεσίες του Παιδικού Σταθμού συγκροτούν 
Το γραφείο Διοίκησης και Λειτουργίας 
Το γραφείο Βρεφονηπιοκόμων 
Το γραφείο Διοικητικών-Λογιστικού-Διαχείρησης 
Τογραφείο Βοηθητικού Προσωπικού 

Αρθρο 2 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ 
Α) ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
1. ΚΛΑΔΟΣ ΤΕ ΒΡΕΦΟΝΗΠΙΟΚΟΜΙΑΣ 
Θέσεις δύο (2) 

Βαθμός Δ-Α 
ΚΛΑΔΟΣ ΥΕ ΜΑΓΕΙΡΩΝ 
Θέσεις μία (1) 

Βαθμός Ε-Β 

3 ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις μία (1) 

Βαθμός Ε-Β 

Άρθρο 3 

ΠΡΟΣΟΝΤΑ ΔΙΟΡΙΣΜΟΥ 

Τα προσόντα διορισμού που απαιτούνται κατά κατη¬ 
γορία, κλάδο και ειδικότητα καθορίζονται με τις διατά¬ 
ξεις του ν.111/81 ,του π.δ. 37α/1986 του Ν 1586/1986 του 
π.δ. 22/1989 και του π.δ. 410/1988. 

Αρθρο 4 
Προϊστάμενος 

Κατά το διάστημα κατά το οποίο θα υπηρετούν 
στο Ν.Π.Δ.Δ. υπάλληλοι των κλάδων ΠΕ Νηπιαγωγών 
(προσωρινός) ,ΤΕ Νηπιαγωγών (προσωρινός) και ΤΕ 
Βρεφονηπιοκομίας ως προϊστάμενος του αυτοτελούς 
γραφείου του Παιδικού Σταθμού επιλέγεται από τους 
κλάδους ΠΕ Νηπιαγωγών (προσωρινός), ΤΕ Νηπιαγωγών 
(προσωρινός), ΤΕ Βρεφονηπιοκομίας και ΤΕ9 Βρεφο¬ 
νηπιοκομίας κατά σειρά αρχαιότητας και κατά σειρά 
διαβαθμίσεων των κλάδων με απόφαση του οικείου 
Υπηρεσιακού Συμβουλίου. 

Μετά την κατάργηση των προσωποπαγών θέσεων 
προϊστάμενοι κρίνονται κατά αποκλειστικότητα υπάλ¬ 
ληλοι του κλάδου ΤΕ9 Βρεφονηπιοκομίας. 

Αρθρο 5 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

1. Γραφείο Διοίκησης και Λειτουργίας 

Υπεύθυνος του γραφείου Διοίκησης και Λειτουργίας 
είναι ο προϊστάμενος του Σταθμού. Ειδικότερα ο Προ¬ 
ϊστάμενος (Διευθυντής) 

-Παρίσταται στις συνεδριάσεις του Διοικητικού Συμ¬ 
βουλίου χωρίς ψήφο. 

-Φροντίζει για την πιστή εφαρμογή του κανονισμού 
λειτουργίας του Σταθμού,των εγκυκλίων και των οδη¬ 
γιών και για την πιστή εκτέλεση των αποφάσεων του 
διοικητικού. 

-Είναι υπεύθυνος για την τήρηση του εκπαιδευτικού 
προγράμματος. 

-Προ'ΐσταται όλων των υπαλλήλων του Σταθμού, πα¬ 
ρακολουθεί και συντονίζει το έργο τους. 

-Παραλαμβάνει την αλληλογραφία του ιδρύματος και 
υπογράφει όλα τα έγγραφα εκείνα για τα οποία έχει 
εξουσιοδοτηθεί από το διοικητικό συμβούλιο. 

-Ενημερώνει τις βρεφονηπιοκόμους για τα εισερχό¬ 
μενα έγγραφα , ώστε το προσωπικό αυτό να είναι σε 
θέση να τον αναπληρώνει σε περίπτωση απουσίας ή 
κωλύματος. 

-Φροντίζει την υγιεινή κατάσταση των παιδιών σύμ¬ 
φωνα με τις οδηγίες του γιατρού 

-Κατευθύνει το προσωπικό καθαριότητας και βοηθη¬ 
τικών εργασιών ως προς την σωματική καθαριότητα 
των νηπίων. 

-Επιβλέπει την καθαριότητα του ιδρύματος και φρο¬ 
ντίζει για την σωστή λειτουργία του καθώς και για την 
έγκυρη παρασκευή του φαγητού. 

-Συνεργάζεται με το διοικητικό υπάλληλο για την 
κατάρτιση του προϋπολογισμού .του απολογισμού και 
ισολογισμού του Ιδρύματος. 

-Επιμελείται για τον εφοδιασμό του Παιδικού Σταθμού 
με τα αναγκαία τρόφιμα και λοιπά είδη και υλικά καθώς 
και για την καλή φύλαξη, συντήρηση και διάθεση αυτών 
σε συνεργασία με τον διοικητικό υπάλληλο. 

-Εφαρμόζει επακριβώς τις διατάξεις του άρθρου 21 
της Γ2 /οικ. 4108/1988 απόφασης του Υπουργείου Υγείας 
,Πρόνοιας και Κοινωνικών Ασφαλίσεων. 

2. Γραφείο Βρεφονηπιοκόμων 

-Οι βρεφονηπιοκόμοι φροντίζουν για την ψυχοσω¬ 
ματική υγεία και ψυχοκινητική εξέλιξη των παιδιών με 
πραγματοποίηση ατομικών προγραμμάτων ανάλογα με 
την ηλικία τους. 

-Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης. 

-Είναι υπεύθυνοι και υπόλογοι για τα εποπτικά μέσα 
διδασκαλίας ,το εκπαιδευτικό υλικό και γενικά κάθε υλι¬ 
κό που τους έχει διατεθεί. 

- Γ ενικά εφαρμόζουν επακριβώς τις διατάξεις του άρ¬ 
θρου 22 της Γ 2α/οικ.4108/1988, απόφ. του Υπουργείου 
Υγείας Πρόνοιας και Κοινωνικών Ασφαλίσεων. 

3. Γραφείο διοικητικού -λογιστικού-διαχείρισης 

-Στο γραφείο αυτό υπηρετεί διοικητικός υπάλληλος 
ο οποίος εκτελεί χρέη Γραμματέα του διοικητικού, τη¬ 
ρεί τα πρακτικά των συνεδριάσεων και καταχωρεί τις 
αποφάσεις του Δ.Σ. 

-Είναι υπεύθυνος για την προμήθεια και τον έγκυρο 
εφοδιασμό του σταθμού με τα αναγκαία τρόφιμα και 
υλικά. 

-Εκδίδει και συνυπογράφει με τον Διευθυντή τα δελτία 
εισαγωγής υλικού. 

-Εκδίδει και συνυπογράφει με τον μάγειρα τα δελτία 
εξαγωγής υλικού 


-Συντάσσει τις μισθοδοτικές καταστάσεις πάσης φύ¬ 
σης του προσωπικού του Σταθμού. 

-Συγκεντρώνει όλα τα απαραίτητα δικαιολογητικά 
για την έκδοση χρηματικών ενταλμάτων πληρωμής τα 
οποία συνυπογράφει με τον πρόεδρο του Διοικητικού 
Συμβουλίου. 

-Παραλαμβάνει,παρουσία του Δ/ντή ,τα τρόφιμα και 
υλικά αφού προηγουμένως τα ζυγίσει και στη συνέχεια 
φροντίζει για την αποθήκευσή τους. 

-Είναι υπόλογος και υπεύθυνος για το κάθε φύσεως υλι¬ 
κό του Σταθμού και εκτελεί κάθε εξωτερική εργασία. 

-Εφαρμόζει και τηρεί ακριβώς τις διατάξεις του άρ¬ 
θρου 23 καθώς και των άρθρων 29 μέχρι 45 της Γ2α/ 
οικ4108/1988 απόφασης του Υπουργείου Υγείας Πρόνοι¬ 
ας και Κοινωνικών Ασφαλίσεων. 

4.Γραφείο βοηθητικού προσωπικού 
Στο γραφείο αυτό υπηρετούν 
α) Ο μάγειρας που υπηρετεί στον Σταθμό ,διεκπεραιώ- 
νει όλες τις εργασίες που προβλέπονται αναλυτικά στο 
άρθρο 25 της Γ2α /οικ.4108/1988 απόφασης του Υπουρ¬ 
γείου Υγείας Πρόνοιας και Κοινωνικών Ασφαλίσεων. 

β)Το λοιπό βοηθητικό προσωπικό καθώς και το προ¬ 
σωπικό καθαριότητας εκτελεί τα καθήκοντα των οποίων 
αναφέρονται λεπτομερώς στο άρθρο 26 της Γ2α /οικ 
4108/1988 απόφασης του Υπουργείου Υγείας Πρόνοιας 
και κοινωνικών Ασφαλίσεων. 

Κάθε άλλη λεπτομέρεια λειτουργίας των επιμέρους υπη¬ 
ρεσιών μη προβλεπόμενη από τον παρόντα οργανισμό 
.ρυθμίζεται με τον κανονισμό λειτουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού οικονομικού έτους 2005 ο οποίος ενισχύεται 
από τους ΚΑΠ ,ύψους 88.041,00 ευρώ περίπου εφόσον 
προσληφθούν όλοι και για τα επόμενα οικονομικά έτη 
το ύψος της δαπάνης δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 30 Σεπτεμβρίου 2005 
Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθ. 9073 

(3) 

Τροποποίηση συστατικής πράξης του νομικού προσώ¬ 
που δήμου Βέροιας Ν. Ημαθίας, με την επωνυμία 
«Μουσείο Εκπαίδευσης Βέροιας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν.2503/97«διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις. 

2. Τις διατάξεις του άρθρου 203 «Λοιπά Δημοτικά και 
Κοινοτικά Νομικά Πρόσωπα» του Δ.Κ.Κ.(Π.Δ. 410/95). 

3. Την υπ’ αριθμ. 1644/12-2-2004 (ΦΕΚ 348/Β/17.2.2004) 
απόφασή μας, με την οποία συστάθηκε στο δήμο Βέροι¬ 
ας ίδιο νομικό με την επωνυμία «Μουσείο Εκπαίδευσης 
Βέροιας». 

4. Την υπ’ αριθμ. 2/2005 απόφαση του Διοικητικού 
Συμβουλίου του νομικού προσώπου, με την οποία τρο¬ 
ποποιείται η συστατική του πράξη. 

5. Την υπ’ αριθμ. 433/2005 απόφαση του δημοτικού 
συμβουλίου Βέροιας, με την οποία εγκρίνει την ανωτέρω 
απόφαση του Δ.Σ. 

6. Την υπ’ αριθμ. 5631/26.7.2000 απόφαση του Γ ενικού 
Γραμματέα Περιφέρειας Κεντρικής Μακεδονίας σχετικά 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


με την μεταβίβαση δικαιώματος υπογραφής «Με Εντολή 
Γενικού Γραμματέα Περιφέρειας», αποφασίζουμε: 

Νομιμοποιούμε την υπ’ αριθμ. 433/2005 απόφαση του 
δημοτικού συμβουλίου Βέροιας με την οποία τροπο¬ 
ποιείται η συστατική πράξη του νομικού του προσώπου 
με την επωνυμία «Μουσείο Εκπαίδευσης Βέροιας» και 
συγκεκριμένα η παράγραφος 2 που αναφέρεται στους 
σκοπούς του, η οποία αντικαθίσταται ως εξής 
«2. Σκοπός και έργο του νομικού αυτού προσώπου 
θα είναι: 

(α) η διάσωση, συλλογή, συντήρηση και έκθεση αντι¬ 
κειμένων σχετικών με την ιστορία της εκπαίδευσης, 
την Παιδεία και την παιδική ηλικία, από την αρχαιότητα 
μέχρι τη σύγχρονη εποχή, με έμφαση στην περίοδο 
από την ίδρυση του νεοελληνικού κράτους ως τις μέ¬ 
ρες μας, 

(β) η προώθηση της έρευνας και της ιστορίας της 
εκπαίδευσης, 

(γ) η εκπαιδευτική δραστηριότητα μέσα από εκθέσεις, 
εκπαιδευτικά προγράμματα, διαλέξεις και περιοδικές 
εκθέσεις, 

(δ) η συγγραφή μελετών και βιβλίων σχετικών με 
τους σκοπούς και τα ενδιαφέροντα του Μουσείου, οι 
επανεκδόσεις αλφαβηταρίων, αναγνωστικών και άλλων 
εγχειριδίων, 

(ε) η μελέτη και προαγωγή της ελληνικής γλώσσας, 
(στ) η μελέτη, έρευνα και διάχυση εννοιολογικών συ¬ 
μπλεγμάτων ή προταγμάτων γνώσης, σκέψης, δράσης 
και έκφρασης στα πεδία της επιστήμης, της τέχνης, της 
αισθητικής, της φιλοσοφίας, της πολιτικής, της τεχνο¬ 
λογίας, της ιστορίας, της αρχαιολογίας, που ως τέτοια 
συγκροτούν στο βάθος τον ίδιο τον πολιτισμό. 

(ζ) η συνεργασία με Ακαδημαϊκά Ιδρύματα της ημεδα¬ 
πής και της αλλοδαπής, Ερευνητικά Κέντρα, Επιστημο- 
τεχνικούς και άλλους σχετικούς Φορείς σε περιοχές 
κοινού ενδιαφέροντος, 

(η) η οργάνωση διαλέξεων, σεμιναρίων, συμποσίων, 
συνεδρίων, μαθημάτων, παντοειδών παρεμφερών συ¬ 
ναντήσεων και εκδηλώσεων με Έλληνες και ξένους ει¬ 
δικούς, καθώς και στην πραγματοποίηση δημοσιεύσεων 
και εκδόσεων, πρωτογενούς ή μεταφραστικού υλικού, 
υπό τύπον σειρών, βιβλίων, άρθρων και περιοδικών, 

(θ) η προκήρυξη διαγωνισμών μεταξύ κυρίως μαθητών 
ή/και φοιτητών και καθηγητών της δευτεροβάθμιας ή/ 
και τριτοβάθμιας Εκπαίδευσης πάνω στην συγγραφή 
γενικού φιλοσοφικού δοκιμίου, λογοτεχνικού έργου 
(πεζογραφίας, ποίησης, θεάτρου), κινηματογραφικού 
σεναρίου, κ.α.), 

(ι) η χρήση (και η διάδοση της χρήσης) των ηλεκτρο¬ 
νικών μέσων επικοινωνίας (ραδιο-τηλεόρασης, πολυμέ¬ 
σων, διαδικτύου), με δημιουργία ειδικών προγραμμάτων 
εκπομπής και διάδοσης, αυτόνομα ή σε συνεργασία με 
άλλους Φορείς (κάθε νομικής μορφής) ή πρόσωπα, 

(ια) η ανάδειξη της ειδικής φυσιογνωμίας της Πόλης 
της Βέροιας και της ευρύτερης Περιοχής της (ιδιαίτερα 
σε σχέση με τις εκπαιδευτικές, πολιτιστικές, μορφωτι¬ 
κές, κ.α., διαστάσεις της), 

(ιβ) η περιοδική διοργάνωση, είτε αυτοτελώς, είτε με 
την συνεργασία των κάθε φορά κατάλληλων επιστη¬ 
μονικών, εκπαιδευτικών και κοινωνικών φορέων ή και 
υπηρεσιών κάθε μορφής, ειδικών εκπαιδευτικών, καλ¬ 
λιτεχνικών, πολιτιστικών, μορφωτικών και άλλων ανά¬ 
λογων εκδηλώσεων εθνικής ή και διεθνούς εμβέλειας 
(όπως, ετήσια θερινά σεμινάρια), που θα συνδυάζουν 
την ανάπτυξη εκπαιδευτικών δραστηριοτήτων υψηλού 
επιπέδου, και την εμβάθυνση σε συγκεκριμένους τομείς 
ενδιαφέροντος του Νομικού Προσώπου, με την ανάλογη 


αξιοποίηση και προβολή των συγκριτικών πλεονεκτημά¬ 
των της Πόλης και της Περιοχής της Βέροιας. 

Γ ια την πληρέστερη και αποτελεσματικότερη εκπλή¬ 
ρωση των σκοπών του, το Νομικό Πρόσωπο μπορεί 
με απόφαση του Διοικητικού Συμβουλίου του, να συ¬ 
γκροτεί υπό τον κατάλληλο και προσφορότερο κάθε 
φορά, τίτλο, ειδικότερες Επιτροπές, αποτελούμενες από 
Μέλη ή και μη Μέλη του Δ.Σ., στις οποίες θα αναθέτει 
την ανάπτυξη και εμβάθυνση συγκεκριμένων τομέων 
δράσης και συγκεκριμένων λειτουργιών και περιοχών 
ενδιαφέροντος του Νομικού Προσώπου, και τις οποίες 
θα εξοπλίζει με όλα τα αναγκαία, για την επιτέλεση του 
έργου τους, μέσα, χορηγώντας τους την απαιτούμενη 
για την επιτυχή εκπλήρωση των σκοπών τους άνεση και 
σχετική αυτοτέλεια δράσης, πάντοτε, όμως, εντός των 
ορίων και των δυνατοτήτων του Νομικού Προσώπου, και 
πάντοτε εντός των καθοριζομένων από το Διοικητικό 
Συμβούλιό του πλαισίων». 

Ακροτελεύτιο άρθρο 

Από τις διατάξεις της απόφασης αυτής, δεν προκα- 
λείται δαπάνη σε βάρος των προϋπολογισμών τόσο 
του δήμου Βέροιας, όσο και του Μουσείου Εκπαίδευσης 
Βέροιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια 20 Σεπτεμβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ Μ. ΤΣΙΑΚΙΡΗΣ 
-♦- 

Αριθ. 9758 

(4) 

Οργανισμός Εσωτερικής Υπηρεσίας του Δ' Δημοτικού 
Παιδικού Σταθμού δήμου Ανθεμίων (Δ.Δ. Επισκοπής) 
Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/97 «Διοίκηση, Οργάνωση, 
Στελέχωση της Περιφέρειας, Ρύθμιση των θεμάτων για 
την Τοπική Αυτ/ση και άλλες διατάξεις». 

2. Τις διατάξεις του άρθρου 12 του ν. 1188/81 όπως 
τροποποιήθηκε από το άρθρο 26 του ν. 1832/89 και 
αντικαταστάθηκε με το άρθρο 8 παρ. 5 του ν. 2307/95. 

3. Τις διατάξεις του Δημοτικού και Κοινοτικού κώδικα 
π.δ. 410/95 και ειδικότερα των άρθρων 26, όπως αυτό 
αντικαταστάθηκε από το άρθρο 12 του ν.2880/2001 και 
των άρθρων 198 και 203. 

4. Την υπ’ αριθμ. 6755/26.8.2003 απόφασή μας που 
δημοσιεύτηκε στο ΦΕΚ 1430/Β72.10.2003 με την οποία 
συστάθηκε σύμφωνα με τις διατάξεις του άρθρου 203 
του π.δ. 410/95 Νομικό Πρόσωπο Δημοσίου Δικαίου, με 
την επωνυμία «Δ' Δημοτικός Παιδικός Σταθμός δήμου 
Ανθεμίων (Δ.Δ. Επισκοπής)». 

5. Την υπ’ αριθμ. 9/2004 απόφαση του Διοικητικού 
Συμβουλίου του Δ' Δημοτικού Παιδικού Σταθμού δήμου 
Ανθεμίων (Δ.Δ. Επισκοπής) με την οποία καταρτίσθηκε 
ο Ο.Ε.Υ. του ανωτέρω Νομικού Προσώπου. 

6. Την υπ’ αριθμ. 70/2004 απόφαση του Δημοτικού 
Συμβουλίου Ανθεμίων με την οποία ενέκρινε την ανω¬ 
τέρω απόφαση. 

7. Το υπ’ αριθμ. 7/4.3.2005 πρακτικό Υπηρεσιακού Συμ¬ 
βουλίου Υπαλλήλων Ο.Τ.Α. Ν. Ημαθίας, στο οποίο διατυ¬ 
πώνει τη γνώμη του επί της απόφασης του Διοικητικού 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Συμβουλίου του Δ' Δημοτικού Παιδικού Σταθμού δήμου 
Ανθεμίων (Δ.Δ. Επισκοπής). 

8. Την 5631/26.7.2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας σχετικά με τη 
μεταβίβαση του δικαιώματος υπογραφής «με εντολή 
Γενικού Γραμματέα Περιφέρειας», αποφασίζουμε: 

Νομιμοποιούμε την υπ’ αριθμ. 9/2004 απόφαση του 
Διοικητικού Συμβουλίου του Δ' Δημοτικού Παιδικού 
Σταθμού δήμου Ανθεμίων (Δ.Δ. Επισκοπής) με την οποία 
ψηφίζεται ο Οργανισμός Εσωτερικής Υπηρεσίας του εν 
λόγω Δημοτικού Νομικού Προσώπου ως εξής: 

Αρθρο 1 

Διάρθρωση υπηρεσιών. 

Ο Δ' Δημοτικός Παιδικός Σταθμός Ανθεμίων λειτουρ¬ 
γεί ως Δημοτικό Νομικό Πρόσωπο Δημοσίου Δικαίου του 
αρ. 203 του π.δ. 410/95 σε επίπεδο αυτοτελούς γραφεί¬ 
ου και είναι δυναμικότητας πενήντα (50) νηπίων. 

Αρθρο 2 

Οργανική Σύνθεση Προσωπικού. 

Οι θέσεις προσωπικού συστήνονται κατά κατηγορία 
και κλάδο ως εξής: 

ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ: ΠΕ ΝΗΠΙΑΓΩΓΩΝ 

ΘΕΣΕΙΣ: 1 

ΒΑΘΜΟΣ: Δ'-Α' 

2. ΚΛΑΔΟΣ : ΤΕ 9 ΒΡΕΦΟΝΗΠΙΟΚΟΜΙΑΣ 

ΘΕΣΕΙΣ: 1 

ΒΑΘΜΟΣ: Δ'-Α' 

3. ΚΛΑΔΟΣ: ΔΕ8 ΒΟΗΘΩΝ ΒΡΕΦΟΝΗΠΙΟΚΟΜΩΝ 

ΘΕΣΕΙΣ: 1 

ΒΑΘΜΟΣ: Δ'-Α' 

4. ΚΛΑΔΟΣ: ΔΕ 32 ΜΑΓΕΙΡΩΝ 

ΘΕΣΕΙΣ: 1 

ΒΑΘΜΟΣ: Δ'-Α' 

5. ΚΛΑΔΟΣ: ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

ΘΕΣΕΙΣ: 2 

ΒΑΘΜΟΣ: Ε'-Β' 

Εποχιακό Προσωπικό 

Δύο (2) Θέσεις 

α. Προσωποπαγείς Θέσεις (προσωρινές) 

Στους παραπάνω κλάδους και θέσεις εντάσσονται 
σε θέσεις συνιστώμενες προσωποπαγείς, με το ήδη 
υπηρετούν μόνιμο προσωπικό του σταθμού που μετα¬ 
τάσσονται αυτοδίκαια και οι οποίες θέσεις θα καταρ- 
γηθούν μετά την έξοδο του μόνιμου προσωπικού από 
την υπηρεσία για οποιοδήποτε λόγο. 

Στον παρόντα σταθμό σε τέτοιου είδους προσωπο¬ 
παγείς θέσεις υπηρετούν υπάλληλοι που καλύπτουν μία 
(1) θέση ΥΕ 14 Βοηθ. Προσωπικού μαγείρου. 

Αρθρο 3 

Τυπικά Προσόντα Διορισμού. 

- Στον κλάδο ΠΕ Νηπιαγωγών 

Πτυχίο ΑΕΙ παιδαγωγικό τμήμα προσχολικής αγωγής 
της ημεδαπής ή ισοτίμων της ημεδαπής ή αλλοδαπής. 

- Στον κλάδο ΤΕ9 Βρεφονηπιοκομίας. 

Πτυχίο ή Δίπλωμα ΤΕΙ της ημεδαπής ή ισοτίμων σχο¬ 
λών της ημεδαπής ή αλλοδαπής. 

- Στον κλάδο ΔΕ32 Μαγείρων. 

Πτυχίο μέσης σχολής μαγείρων και έλλειψη αυτών 
απόφοιτος εξατάξιου γυμνασίου ή λυκείου. 

- Στον κλάδο ΥΕ16 Προσωπικού Καθαριότητας . 

Απολυτήριο υποχρεωτικής Εκπαίδευσης. 

- Στον κλάδο ΔΕ8 βοηθός βρεφοκόμων-παιδοκόμων. 

Πτυχίο ή δίπλωμα αναγνωρισμένων ΤΕΕ και ΙΕΚ. 


Άρθρο 4 

Επιλογή Προϊσταμένου 

Κατά το διάστημα κατά το όποιο θα υπηρετούν στο 
ΝΠΔΔ, υπάλληλοι των κλάδων ΠΕ Νηπιαγωγών, ΤΕ βρε¬ 
φονηπιοκόμος, ως Προϊστάμενος επιλέγεται υπάλληλος 
από τους κλάδους ΠΕ Νηπιαγωγών, ΤΕ Βρεφονηπιοκό¬ 
μος, με Α' Βαθμό. 

Σε περίπτωση που δεν έχει οριστεί από το Υπηρεσι¬ 
ακό Συμβούλιο, καθήκοντα Προϊσταμένου ασκεί ο αρ¬ 
χαιότερος υπάλληλος των παραπάνω κλάδων. 

Τον Προϊστάμενο αναπληρώνει σε περίπτωση απου¬ 
σίας ή κωλύματος ο κατά βαθμό ανώτερος υπάλληλος 
των παραπάνω κλάδων και ο οποίος θα ορίζεται με 
απόφαση του Δ.Σ. 

Άρθρο 5 

Καθήκοντα Προϊσταμένου 

1. Ο Προϊστάμενος παρίσταται στις συνεδριάσεις του 
Διοικητικού Συμβουλίου, χωρίς ψήφο, στην περίπτωση 
που δεν είναι μέλος του Διοικητικού Συμβουλίου, ειση- 
γείται θέματα ημερήσιας διάταξης που καταρτίζονται 
από τον Πρόεδρο το Δ.Σ. και εκφέρει γνώμη για κάθε 
ένα από αυτά, που καταχωρείται στα πρακτικά. 

2. Φροντίζει για την πιστή εφαρμογή της κείμενης 
νομοθεσίας, του κανονισμού λειτουργίας του Σταθμού, 
των εγκυκλίων και οδηγιών του Υπουργείου και την 
πιστή εφαρμογή των αποφάσεων του Δ.Σ. 

3. Είναι υπεύθυνος για την τήρηση του εκπαιδευτικού 
προγράμματος. 

4. Φροντίζει για την εσωτερική τάξη του Σταθμού 
και υποχρεούται για κάθε σημειούμενη παράβαση ή 
ανωμαλία να αναφέρεται στο Δ.Σ. 

5. Προίσταται όλων των υπαλλήλων του Σταθμού, 
ασκώντας τις συντονίζει το έργο τους, ανάλογα προς 
τις ανάγκες που ανακύπτουν κάθε φορά. 

6. Συγκαλεί τουλάχιστον μία φορά το μήνα το προ¬ 
σωπικό του Σταθμού για συζήτηση και ενημέρωση σε 
γενικότερα θέματα που απασχολούν το Σταθμό και για 
προγραμματισμό νέων δραστηριοτήτων. 

7. Συντάσσει την εμπιστευτική αλληλογραφία του 
Σταθμού, καθώς επίσης και την υπόλοιπη αλληλογρα¬ 
φία τούτου και υπογράφει τα έγγραφα εκείνα, για τα 
οποία έχει εξουσιοδοτηθεί από το Δ.Σ. 

8. Τηρεί την σφραγίδα του Σταθμού και την εμπιστευ- 
τική αλληλογραφία του. 

9. Κρατεί το ένα από τα δύο κλειδιά της αποθήκης. 
(Το άλλο κρατείται από το νόμιμο αναπληρωτή του 
Προϊσταμένου). 

10. Απασχολεί τα παιδιά σύμφωνα με το ημερήσιο 
πρόγραμμα απασχόλησης, μέχρι τρεις ώρες από το 
κανονικό του ωράριο. 

11. Φροντίζει για την υγιεινή κατάσταση των παιδιών, 
σύμφωνα με τις οδηγίες του γιατρού. 

12. Κατευθύνει το προσωπικό καθαριότητας -βοηθητικών 
εργασιών ως προς τη σωματική καθαριότητα των νηπίων. 

13. Επιβλέπει την καθαριότητα του Σταθμού και φρο¬ 
ντίζει για την σωστή λειτουργία του, καθώς και για την 
έγκαιρη παρασκευή του φαγητού. 

14. Συνεργάζεται με το Δ.Σ. για την κατάρτιση του 
ετήσιου προϋπολογισμού εσόδων, εξόδων του Σταθμού 
και του απολογισμού και ισολογισμού τούτου. 

15. Επιμελείται για τον εφοδιασμό του Σταθμού όσον 
αφορά στο παιδαγωγικό υλικό και τα αναγκαία τρόφιμα 
και λοιπά είδη και υλικά καθώς και για την καλή φύλαξη, 
συντήρηση και διάθεση αυτών. 

16. Ενημερώνει το προσωπικό των Κλάδων Βρεφο- 

νηπιοκομίας ή Νηπιαγωγών (προσωρινών) για τα εισερ¬ 
χόμενα κάθε φορά έγγραφα στο Σταθμό, ώστε το προ¬ 
σωπικό αυτό να είναι σε θέση να τον αναπληρώνει, σε 
περίπτωση απουσίας ή κωλύματος του.Ίδια ενημέρωση 
γίνεται και στο προσωπικό του Σταθμού, όπου τούτο 
επιβάλλεται. 

17. Συγκαλεί ύστερα από απόφαση του Δ.Σ. συγκέ¬ 
ντρωση γονέων και κηδεμόνων τουλάχιστον δύο φορές 
το χρόνο, στην οποία παρευρίσκεται ο ίδιος, ένα από 
τα μέλη του Δ.Σ. οι υπάλληλοι των κλάδων Νηπιαγωγών 
(προσ.) ή Βρεφονηπιοκομίας. Σκοπός της συγκέντρωσης 
είναι η ανταλλαγή απόψεων μεταξύ γονέων- κηδεμόνων 
και διοίκησης, για λειτουργικά θέματα του Σταθμού, η 
ενημέρωσή τους σε ότι αφορά την ψυχοσωματική υγεία 
των παιδιών τους και υποβοήθησή τους στο έργο του 
προσωπικού για την προαγωγή της αυτοεξυπηρέτησης 
των παιδιών τους. 

18. Τηρεί από τα βιβλία του Σταθμού τα έξης: 

Α. Βιβλίο παρουσίας προσωπικού. 

Β. Βιβλίο Εμπιστευτικού πρωτοκόλλου. 

Γ. Βιβλίο διδαχθείσας ύλης. Και το μητρώο των παι¬ 
διών. 

Στο βιβλίο αυτό καταχωρούν και υπογράφουν καθη¬ 
μερινά, τόσο ο ίδιος όσο και οι υπάλληλοι των Κλάδων 
Νηπιαγωγών (προσωρινών) ή Βρεφονηπιοκομίας τη δι- 
δαχθείσα ύλη. 

19. Εκδίδει και συνυπογράφει με τα άλλα μέλη της 
επιτροπής τα δελτία εισαγωγής του υλικού. Εκδίδει και 
συνυπογράφει με το μάγειρα το Δελτίο Εξαγωγής. 

20. Τηρεί τα βιβλία διαχείρισης και διοίκησης και λοιπά 
παραστατικά στοιχεία και διεξάγει την διαχειριστική 
υπηρεσία του Σταθμού σύμφωνα με την προγραμματική 
σύμβαση. Εκδίδει και συνυπογράφει με τον Πρόεδρο τις 
αποδείξεις είσπραξης. 

21. Εκδίδει τα χρηματικά εντάλματα και συνυπογράφει 
αυτά με τον Πρόεδρο. 

22. Συντάσσει τις μισθοδοτικές καταστάσεις του πό¬ 
σης φύσεως προσωπικού του Σταθμού και συνυπογρά¬ 
φει αυτές μαζί με τον Πρόεδρο. 

23. Είναι υπεύθυνος για την τήρηση των λογαριασμών, 
τη συγκέντρωση των παραστατικών στοιχείων της δι¬ 
αχείρισης και τη φύλαξη και ταξινόμηση των δικαιολο- 
γητικών εισπράξεων και πληρωμών έτσι που να είναι ο 
έλεγχος σε οποιοδήποτε χρόνο. 

24. Είναι υπεύθυνος για τη συγκέντρωση και απόδοση 
έγκαιρα στα αρμόδια Ταμεία των γενομένων κρατή¬ 
σεων. 

25. Όταν δεν υπηρετεί Προϊστάμενος ή υπηρετεί ή 
κωλύεται ή απουσιάζει, όλα τα παραπάνω καθήκοντα 
ασκεί ο νόμιμος αναπληρωτής αυτού. 

Άρθρο 6 

Καθήκοντα Κλάδου ΤΕ 9 Βρεφονηπιοκομίας 

1. Φροντίζουν για τη σωστή ψυχοσωματική υγεία και 
ψυχοκινητική εξέλιξη των παιδιών, με πραγματοποίη¬ 
ση ατομικών προγραμμάτων, ανάλογα με την ηλικία 
τους. 

2. Εισηγούνται στον Προϊστάμενο του Σταθμού για 
τον έγκαιρο εφοδιασμό των αιθουσών με τα απαιτού- 
μενα είδη και ευθύνονται για την είσοδο κάθε ατόμου 
σε αυτές. 

3. Απασχολούν τα παιδιά σύμφωνα με το ημερήσιο 
πρόγραμμα απασχόλησης. 

4. Είναι υπεύθυνοι και υπόλογοι για τα εποπτικά μέσα 
διδασκαλίας, το εκπαιδευτικό υλικό και γενικά για κάθε 
υλικό που τους έχει διατεθεί. 

5. Παρακολουθούν τη διανομή στα παιδιά, που πραγ¬ 


ματοποιείται από το Βοηθητικό προσωπικό μαγειρείου 
και το προσωπικό καθαριότητας -Βοηθητικών εργα¬ 
σιών. 

6. Επίσης φροντίζουν τα παιδιά κατά την ώρα του 
φαγητού. 

7. Διατηρούν επαφή με τους γονείς και τους ενημερώ¬ 
νουν για τη συμπεριφορά και την ψυχοσωματικά υγεία 
των παιδιών τους. 

8. Βοηθούν τον Προϊστάμενο κατά τις ώρες που δεν 
ασχολούνται με τα παιδιά στη διοικητική και διαχει¬ 
ριστική εργασία και εκτελούν κάθε άλλη εργασία σε 
περίπτωση έκτακτης ανάγκης με υπόδειξη του Προϊ¬ 
σταμένου. 

Άρθρο 7 

Καθήκοντα Κλάδου ΔΕ 32 Μαγείρου 

Ο υπάλληλος που ορίζεται να ασκεί καθήκοντα μα¬ 
γείρου 

1. Παραλαμβάνει από τον Προϊστάμενο την αναγκαία 
ποσότητα τροφίμων και υπογράφει τα σχετικά δελτία 
εξαγωγής. 

2. Είναι υπεύθυνος για την επιμελημένη και έγκαιρη 
παρασκευή του φαγητού, σύμφωνα με το ισχύον ποσο- 
τολόγιο και διαιτολόγιο. 

3. Φροντίζει για το σερβίρισμα του προγεύματος και 
του μεσημβρινού φαγητού. 

4. Είναι αποκλειστικά υπόλογος για τα μαγειρικά σκεύη 
και λοιπά είδη εστιάσεως που παραλαμβάνει από τον 
Προϊστάμενο και οφείλει να φροντίζει για την καλή 
συντήρηση και καθαριότητα αυτών, καθώς και του χώ¬ 
ρου του μαγειρείου, ευθυνόμενος για κάθε απώλεια ή 
αδικαιολόγητη καταστροφή τους. 

5. Φροντίζει για την έγκαιρη τακτοποίηση των προ- 
μηθευόμενων τροφίμων και ειδών καθαριότητας στον 
κατάλληλο χώρο αποθήκευσης αυτών και μεριμνά για 
τη διατήρηση της τάξης και της καθαριότητας του χώ¬ 
ρου αυτού. 

6. Σε όλες αυτές τις παραπάνω εργασίες βοηθείται 
από το προσωπικό καθαριότητας βοηθητικών εργασιών, 
με υπόδειξη του Προϊσταμένου. 

7. Εκτελεί κάθε άλλη εργασία όταν υπάρχει έκτακτη 
ανάγκη, με υπόδειξη του Προϊσταμένου. 

Σε περίπτωση που απουσιάζει ο Προϊστάμενος ή ο 
αναπληρωτής αυτού, κρατά το δεύτερο κλειδί της απο¬ 
θήκης. 

Άρθρο 8 

Καθήκοντα Κλάδου ΔΕ 8 Βοηθών 
Βρεφοκόμων - Παιδοκόμων. 

Τα καθήκοντα του κλάδου ΔΕ8 Βοηθών Βρεφοκόμων- 
Παιδοκόμων είναι ίδια με τα προαναφερθέντα καθήκο¬ 
ντα του κλάδου Βρεφονηπιοκομίας - Νηπιαγωγών, αλλά 
τηρούνται (τα καθήκοντα ) με την επίβλεψη των μόνιμων 
Βρεφονηπιοκόμων- Νηπιαγωγών. 

Άρθρο 9 

Καθήκοντα του Κλάδου Προσωπικού Καθαριότητας 
Βοηθητικών Εργασιών. 

1. Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του Σταθμού, εκτός του 
μαγειρείου και της αποθήκης. 

2. Είναι αποκλειστικά υπόλογοι για το Γ ενικό Ιματισμό 
του Σταθμού που παραλαμβάνουν από τον Προϊστάμενο, 
εκτός εκείνου που χρησιμοποιείται από κάθε υπάλληλο 
των κλάδων Βρεφ/μίας ή Νηπ/γών (προσωρινός) και 
οφείλουν να μεριμνούν για την καλή συντήρηση, κα¬ 
θαριότητα και φύλαξη αυτού στον κατάλληλο χώρο 

αποθήκευσής του, ευθυνόμενοι για κάθε απώλεια ή αδι¬ 
καιολόγητη καταστροφή του. 

3. Επιλαμβάνονται της καθαριότητας των παιδιών του 
νηπιακού τμήματος. 

4. Εκτελούν κάθε άλλη εργασία για την εύρυθμη λει¬ 
τουργία του Σταθμού, με υπόδειξη του Προϊσταμένου. 

Άρθρο 10 

Αποδοχές 

Το προσωπικό θα αμείβεται σύμφωνα με όσα ορί¬ 
ζονται από τις κείμενες νομοθετικές διατάξεις με τα 
επιδόματα και τις παροχές των υπαλλήλων των ΟΤΑ. 

Αρθρο 11 

Σεμινάρια 

Για την καλύτερη εξάσκηση και επιμόρφωση των 
υπαλλήλων του Σταθμού και την ενημέρωσή τους σε 
καινούργιες μεθόδους πρακτικής και εργασίας είναι 
απαραίτητη η συμμετοχή τους σε σοβαρά σεμινάρια 
στο εσωτερικό της χώρας ή το εξωτερικό. Το κόστος 
αυτών των συμμετοχών θα καλύπτεται από τον προϋ¬ 
πολογισμό του Σταθμού. 

Αρθρο 12 

Υπερωρίες 

Εάν για τις ανάγκες εξυπηρέτησης του Σταθμού 
απαιτηθεί επί πλέον υπηρεσιακή απασχόληση αυτή θα 
αποφασίζεται νόμιμα, θα αποδεικνύεται όπως ορίζει ο 
νόμος και θα αμείβεται σύμφωνα με τις κείμενες νομο¬ 
θετικές διατάξεις. 

Αρθρο 13 

Ειδικοί κανόνες για το Προσωπικό 

1. Οι ώρες προσέλευσης και αποχώρησης του προσω¬ 
πικού του Νομικού Προσώπου καθορίζονται με απόφαση 
του Δ.Σ. και είναι ανάλογες με το ωράριο εργασίας και 
τις ώρες λειτουργίες του Σταθμού. 

2. Απαγορεύεται η απομάκρυνση του προσωπικού από 
το Σταθμό κατά τις εργάσιμες ώρες. 

Εφόσον συντρέχουν ιδιαίτεροι σοβαροί λόγοι προ¬ 
σωπικοί ή υπηρεσιακοί, επιτρέπεται ολιγόωρη απο¬ 
μάκρυνση του υπαλλήλου, μετά από ειδική άδεια του 
Προϊσταμένου ή σε εξαιρετικά επείγουσες περιπτώσεις 
του υπευθύνου του Σταθμού. 

3. Το προσωπικό δικαιούται διατροφής από το ίδιο 
φαγητό που παρασκευάζεται για τα φιλοξενούμενα 
παιδιά. Η διατροφή αυτή δεν θεωρείται έμμεση μισθο- 
λογική παροχή του προσωπικού, άλλα αποβλέπει στην 
εξυπηρέτηση της ομαλής λειτουργίας του Σταθμού. 
Κατά συνέπεια δεν επιτρέπεται η χορήγηση φαγητού 
σε χρήμα ή σε είδος ή χωριστή παρασκευή φαγητού 
για το προσωπικό. 

4. Στο προσωπικό του Σταθμού χορηγούνται τα προβλε- 
πόμενα από την ισχύουσα νομοθεσία είδη ιματισμού. 

Αρθρο 14 

Οι προβλεπόμενες από τον παρόντα οργανισμό Εσω¬ 
τερική Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργα¬ 
νισμό, ρυθμίζεται με τον κανονισμό λειτουργίας του 
Ν.Π.Δ.Δ. 


Ακροτελεύτιο Αρθρο 
Κάλυψη δαπάνης 

Από τις διατάξεις της απόφασης αυτής, προκαλείται 
δαπάνη 130.000 ευρώ περίπου (ΚΑ 15.6011 και ΚΑ 15.6055) 
σε βάρος του προϋπολογισμού του τρέχοντος οικονομι¬ 
κού έτους και ανάλογη δαπάνη για τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 12 Οκτωβρίου 2005 

Με εντολή Γενικού Γραμματέα Περιφέρειας 
Ο Διευθυντής 
ΜΙΧ. ΕΥΣΤΑΘΙΑΔΗΣ 

-♦- 

Αριθ. 9900 

(5) 

Τροποποίηση του Οργανισμού Εσωτερικής Υπηρεσίας 
του Κέντρου Ανοικτής Προστασίας Ηλικιωμένων Δή¬ 
μου Νάουσας Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/97 «Διοίκηση, Οργάνωση. 
Στελέχωση της Περιφέρειας, Ρύθμιση των θεμάτων για 
την Τοπική Αυτ/ση και άλλες διατάξεις». 

2. Τις διατάξεις του άρθρου 12 του ν. 1188/81 «Κώδικας 
Δημοτικών Κοινοτικών Υπαλλήλων», όπως τροποποιήθη¬ 
κε από το άρθρο 26 του ν. 1832/89 και αντικαταστάθηκε 
με το άρθρο 8 παρ. 5 του ν. 2307/95. 

3. Τις διατάξεις των άρθρων 198 και 203 του ΔΚΚ 
(ΠΔ 410/95). 

4. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98 Α'). 

5. Την υπ’ αριθμ. 68659/1982 (ΦΕΚ 953/Β71982) κοινή 
απόφαση των Υπουργών Εσωτερικών και Υγείας και 
Πρόνοιας, με την οποία έγινε η σύσταση του Κ.Α.Π.Η. 
δήμου Νάουσας. 

6. Την υπ’ αριθμ. 2824/1989 (ΦΕΚ 218/Β71989) απόφαση 
Νομάρχη Ημαθίας με την οποία εγκρίθηκε ο ΟΕΥ του 
Κ.Α.Π.Η. δήμου Νάουσας, όπως τροποποιήθηκε μετα¬ 
γενέστερα. 

7. Τις υπ’ αριθμ. 15/2005 και 224/2005 αποφάσεις του 
Δ.Σ. του Κ.Α.Π.Η. δήμου Νάουσας και του δημοτικού συμ¬ 
βουλίου Νάουσας αντίστοιχα, σχετικά με την τροποποί¬ 
ηση του Ο.Ε.Υ. του ανωτέρω νομικού προσώπου. 

8. Το υπ’ αριθμ. 21/6.8.2005 πρακτικό του Υπηρεσιακού 
Συμβουλίου Υπαλλήλων Ο.Τ.Α. Ν. Ημαθίας, στο οποίο 
διατυπώνει τη σύμφωνη γνώμη του για την τροποποί¬ 
ηση αυτή. 

9. Την 5631/26.7.2000 απόφαση του Γ ενικού Γ ραμματέα 
Περιφέρειας Κεντρικής Μακεδονίας σχετικά με την με¬ 
ταβίβαση δικαιώματος υπογραφής «Με Εντολή Γ ενικού 
Γ ραμματέα Περιφέρειας», αποφασίζουμε: 

1. Εγκρίνουμε την υπ’ αριθμ. 15/2005 απόφαση του Διοι¬ 
κητικού Συμβουλίου του Κ.Α.Π.Η. δήμου Νάουσας, με την 
οποία συμπληρώνονται η παράγραφος «Α) Διοικητικό 
Προσωπικό» του άρθρου 2 του Ο.Ε.Υ., με εδάφιο δ) ως 
εξής: «δ) Κλάδος Π.Ε. Διοικητικού 

Μία (1) θέση με βαθμούς Δ - Α 

Προσόν διορισμού στον εισαγωγικό βαθμό, ορίζεται 
πτυχίο ή δίπλωμα οποιουδήποτε τμήματος Α.Ε.Ι, της 
ημεδαπής, ή ισότιμων σχολών της αλλοδαπής» και η 

παράγραφος «Β) Υγειονομικό Προσωπικό» του άρθρου 
2 του Ο.Ε.Υ., με εδάφιο ε) ως εξής: 

«ε) Κλάδος Π.Ε. Ψυχολόγων Μία (1) θέση με βαθμούς Δ-Α 

Προσόν διορισμού στον εισαγωγικό βαθμό, ορίζεται 
πτυχίο ή δίπλωμα οποιουδήποτε τμήματος Α.Ε.Ι, της 
ημεδαπής, ή ισότιμων σχολών της αλλοδαπής». 2. Κατά 
τα λοιπά, η υπ’ αριθμ. 2824/1989 απόφαση Νομάρχη Ημα¬ 
θίας, ισχύει ως έχει. 

ΑΚΡΟΤΕΛΕΥΤΙΟ ΑΡΘΡΟ 
Κάλυψη δαπάνης 

Από τις διατάξεις της απόφασης αυτής, προκαλεί- 
ται δαπάλη σε βάρος του προϋπολογισμού τρέχοντος 
οικονομικού έτους του Κ.Α.Π.Η. δήμου Νάουσας ύψους 
16.324,75 ευρώ περίπου (Κ.Α. 15/6041,15/6051.01,15/6051.02 
και 15/6051.03) και δαπάνη ύψους 40.404,00 ευρώ περί¬ 
που για τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια 13 Οκτωβρίου 2005 

Με εντολή Γενικού Γραμματέα Περιφέρειας 
Ο Διευθυντής 
ΜΙΧ. ΕΥΣΤΑΘΙΑΔΗΣ 

Αριθ. 7616 

( 6 ) 

Αύξηση ανωτάτου ορίου ημερών κίνησης εκτός έδρας 
γεωτεχνικών, υπηρετούντων στη Δ/νση Γεωργίας 
της Νομαρχιακής Αυτ/σης Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1) Τις διατάξεις του ν.2503/1997. 

2) Τις διατάξεις του άρθρου 2 παρ. 3 του ν. 2685/99 
«Κάλυψη δαπανών μετακινούμενων υπαλλήλων εντός 
και εκτός Επικράτειας και άλλες διατάξεις». 

3) Τις όμοιες του άρθρου 25 παρ. 6 του ν.2738/99 με 
τις οποίες συμπληρώθηκαν οι διατάξεις του ανωτέρω 
άρθρου. 

4) Την υπ’ αριθμ.8901/05.06.2000 απόφαση μας, με την 
οποία καθορίστηκε ανώτατο όριο επιτρεπόμενων ημε¬ 
ρών κίνησης εκτός έδρας υπαλλήλων υπηρετούντων 
στη Νομαρχιακή Αυτ/ση Κέρκυρας. 

5) Το υπ’ αριθμ. 26511/05.08.2005 έγγραφο της Νομαρ¬ 
χιακής Αυτ/σης Κέρκυρας, με το οποίο διαβιβάζεται 
το αίτημα τους για αύξηση του καθοριζομένου με την 
ανωτέρω απόφαση μας ορίου των 120 ημερών για τους 
γεωτεχνικούς που μετακινούνται για την εφαρμογή των 
διαρθρωτικών προγραμμάτων που εφαρμόζει η Ευρω¬ 
παϊκή Ένωση. 

6) Την ανάγκη υλοποίησης των ανωτέρω προγραμμά¬ 
των, αποφασίζουμε: 

Αυξάνουμε το ανώτατο όριο των επιτρεπόμενων ημε¬ 


ρών μετακίνησης εκτός έδρας των γεωτεχνικών που 
υπηρετούν στη Νομαρχιακή Αυτ/ση Κέρκυρας πέραν 
αυτών που εγκρίθηκαν με την ανωτέρω απόφαση μας, 
κατά 55 ημέρες για κάθε υπάλληλο. 

Η δαπάνη που θα απαιτηθεί για την εφαρμογή της 
απόφασης μας αυτής θα βαρύνει τις πιστώσεις του 
προϋπολογισμού της Νομαρχιακής Αυτ/σης Κέρκυρας 
ύψους 35.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 5 Σεπτεμβρίου 2005 

Ο Γ ενικός Γ ραμματέας Περιφέρειας 
ΣΩΤΗΡΙΟΣ Ο. ΒΟΣΔΟΥ 

-♦- 

Αριθ. 8849 

(7) 

Αντικατάσταση μελών επιτροπής, απόδειξης της ιδιό¬ 
τητας του αγρότη και νέου αγρότη, για την περιοχή 
ευθύνης του Επαρχείου Β. Έβρου». 

Ο ΝΟΜΑΡΧΗΣ ΕΒΡΟΥ 

Έχοντας υπόψη : 

1. Τον ν.2520/97 «Μέτρα για τους νέους αγρότες». 

2. Την Κ.Υ.Α. 337410/10.7.1998 «Μέτρα Εφαρμογής ν. 
2520/97». 

3. Τον ν. 2218/94 «Ίδρυση Νομαρχιακής Αυτοδιοίκησης, 
τροποποίηση διατάξεων για την Πρωτοβάθμια Αυτοδι¬ 
οίκηση και την Περιφέρεια και άλλες διατάξεις». 

4. Το με αρ. 4911/5.10.2005 έγγραφο της ΔΟΥ Διδ/χου. 

5. Την προφορική εισήγηση του Δ/ντού Αγροτ. Αν/ξης 
ΒΈβρου. 

6. Την με αρ 1779/2.3.2004 προηγούμενη απόφασή μας, 
αποφασίζουμε: 

Αντικαθιστούμε δύο (2) μέλη της παραπάνω επιτροπής 
όπως παρακάτω: 

1. Τον Κιουγλού Βασίλειο, με τον Δημητρόπουλο Γεώρ- 
γιο, μόνιμο υπάλληλο (ΤΕ/Δ) της ΔΟΥ Διδ/χου, ο οποίος 
θα συμμετέχει ως τακτικό μέλος. 

2. Τον Γερασούδη Κων/νο, με τη Βουδουράκη Μαρία, 
μόνιμο υπάλληλο (ΤΕ/Δ) της ίδιας Υπηρεσίας , η οποία 
θα συμμετέχει ως αναπληρώτρια. 

Ακόμη αντικαθιστούμε την γραμματέα της επιτρο¬ 
πής, Κετεσίδου Δωροθέα, με την Κεσκίνη Βέργω, μό¬ 
νιμο υπάλληλο (ΤΕ/Δ) της Δ/νσης Αγρ/κής Ανάπτυξης 
Β.Έβρου. 

Κατά τα λοιπά ισχύει ως έχει η με αρ. 1779/2.3.2004 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ν. Ορεστιάδα, 11 Οκτωβρίου 2005 

Ο Νομάρχης 
Ν. ΖΑΜΠΟΥΝΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




